 **Ministerul Mediului, Apelor şi Pădurilor**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Timiş** |

**DECIZIA ETAPEI DE INCADRARE**

**Nr. 192/29.07.2016**

**PROIECT**

Ca urmare a solicitarii de emitere a acordului de mediu adresate de **SC ELBA SA** , localitatea Timisoara, str. Paul Morand, nr. 135, jud. Timis, inregistrata la APM Timis cu nr. 3929RP/20.04.2016, cu ultimele completari inregistrate la APM Timis cu nr. 7700RP/20.07.2016, in baza HG nr. 445/2009 privind evaluarea impactului anumitor proiecte publice si private asupra mediului si a Ordonantei de urgenta a Guvernului nr. 57/2007 privind regimul ariilor naturale protejate, conservarea habitatelor naturale, a florei si faunei salbatice, cu modificarile si completarile ulterioare,

Agentia pentru Protectia Mediului Timis decide, ca urmare a consultarilor desfasurate in cadrul sedintei Comisiei de Analiza Tehnica, din data de 27.07.2016, ca proiectul *„***Racordare la reteaua electrica prin a doua cale de alimentare a SC Elba SA″** propus a fi amplasat in Timisoara, str. Paul Morand, nr. 135, jud. Timis,**nu se supune evaluarii impactului asupra mediului si nu se supune evaluarii adecvate.**

Justificarea prezentei decizii:

**I**. **Motivele care au stat la baza luarii deciziei etapei de incadrare in procedura de evaluare a impactului asupra mediului sunt urmatoarele**:

a ) proiectul se incadreaza in prevederile Hotararii Guvernului nr. 445/2009, **anexa nr. 2, pct. 13 a *– Orice modificari sau extinderi (...) ale proiectelor (...) deja executate sau in curs de a fi executate, care pot avea efecte semnificative negative asupra mediului;***

a1) proiectul propus nu intră sub incidenţa art. 28 din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;

**b) Justificarea in raport cu criteriile din anexa nr. 3 a HG 445/2009**

1. **Caracteristicile proiectului:**
2. Mărimea proiectului: prin proiect de propune realizarea celei de a doua cale de alimentare a SC Elba SA.

Cablul 20 kV proiectat, in lungime de 3,2 km, se va poza subteran pe urmatoarele strazi:

-pe strada Sulina cablul 20 kV se va poza in zona verde de aliniament pe o lungime de **335 m** la o adancime de 0.7-0.8 m; **35 m** se vor poza in profil T la o adancime de 0.7-0.8 m iar **54 m** se vor poza prin foraj orizontal;

-pe strada Constantin Daniel cablul 20 kV se va poza in zona verde de aliniament pe o lungime de **310 m** la o adancime de 0.7-0.8 m; **41m** se vor poza in profil T la o adancime de 0.7-0.8 m iar **64 m** se vor poza prin foraj orizontal;

-pe strada Nicolae Andreescu cablul 20 kV se va poza in zona verde de aliniament pe o lungime de **55 m** la o adancime de 0.7-0.8 m; **3 83 m** se vor poza in profil T la o adancime de 0.7-0.8 m iar **53 m** se vor poza prin foraj orizontal;

-in zona pietei Petofi Sandor cablul 20 kV se va poza in zona verde pe o lungime de aliniament de **25 m** la o adancime de 0.7-0.8 m iar **123 m** se vor poza in profil T la o adancime de 0.7-0.8 m.

-pe strada Ioan Slavici **547 m** se vor poza in profil T la o adancime de 0.7-0.8 m iar **64 m** se vor poza prin foraj orizontal;

-pe strada Constantin Nottara cablul 20 kV se va poza in zona verde de aliniament pe o lungime de **268 m** la o adancime de 0.7-0.8 m; **33 m** se vor poza in profil T la o adancime de 0.7-0.8 m iar **174 m** se vor poza prin foraj orizontal;

-la intrarea spre incinta Elba cablul 20 kV se va poza in zona verde de aliniament pe o lungime de **600 m** la o adancime de 0.7-0.8 m; **19 m** se vor poza in profil T la o adancime de 0.7-0.8 m iar **17 m** se vor poza prin foraj orizontal.

Se va realiza o subtraversare a liniei CF 132 Timisoara Nord – Timisoara Vest, la km 4+630; cablul LES va subtraversa un numar de 7 linii; LES 20kV se va introduce in tub de protectiesi se va poza la o adancime de min 2,0 m.

**Cablul 20 kV se va poza la o distanta de 1.5 m fata de limita carosabila, marindu-se distanta pana la 2.5m daca este cazul.**

**Lucrari realizate pe tarif de racordare:**

* demontare celula masura 24 kV din punctul de conexiune existent 20 kV nr. 51972;
* montare celula masura 24 kV in punctul de conexiune existent 20 kV nr.51972, echipata cu 2xTC (trafo de curent) 400/5A, clasa de precizie 0.2s si 2xTT (trafo de tensiune) 20/0.1 kV;

Se vor monta :

* unitate periferica de telecontrol pentru post de transformare;
* detector de defect RGDAT;
* acumulatori, modul GSM(modem transmitere date) si antena.
* linie electrica subterana 20 kV racordata la celula nr. 27, cu cablu de AL 3x1x185 mmp cu izolatie XLPE in lungime de 3.2 km. Cablul se va poza in tub pe toata distanta intre statia 110/20 kV Fratelia (celula nr.27) si punctul de conexiune 20 kV nr.51972.

Nu se va amenaja o zona pentru organizarea de santier deoarece constructorul are obligatia parcarii si intretinerii utilajelor in incinta proprie. Constructorul nu va transporta pe şantier decât cantitatea de cablu pe care o poate monta în aceiaşi zi (100-200 ml, funcţie de lungimea şanţului săpat în ziua anterioară). După terminarea lucrărilor de execuție toate materialele, utilajele și mijloacele auto se vor îndepărta din amplasament.

1. Cumularea cu alte proiecte: -

3) Utilizarea resurselor naturale: -

4) Producţia de deşeuri:

- deseurile rezultate din lucrarile de constructie (pamant din excavatie excedentar, deseuri inerte, metalice, material plastic, lemn) se vor colecta separat; depozitarea deseurilor nevalorificabile se va face numai in locurile indicate de administratia locala; deseurile valorificabile (lemn, metal, plastic, etc.) vor fi predate catre unitati specializate autorizate;

- deseurile menajere se vor colecta selectiv in europubele pe un spatiu special amenajat si vor fi preluate de unitati autorizate specializate.

5) Emisiile poluante, inclusiv zgomotul si alte surse de disconfort:

- nivelul de zgomot nu va depasi nivelul prevazut de STAS 10009/88 - “Acustica in constructii. Acustica urbana” – limitele admisibile ale nivelului de zgomot;

-pentru sol se vor respecta prevederile Ord. M.A.P.P.M. nr. 756/1997 pentru aprobarea Reglementarii privind evaluarea poluarii mediului, cu modificarile si completarile ulterioare.

6) Riscul de accident, ţinându-se seama in special de substanţele si tehnologiile utilizate: -

**2) Localizarea proiectelor:**

1) Utilizarea existenta a terenului: conform prevederilor Certificatului de Urbanism nr. 1021 din 17.03.2016, lucrarile se vor executa in zona Parc Industrial Freidorf ( Timisoara, str. Paul Morand, nr. 135).

2) Relativa abundenta a resurselor naturale din zona,calitatea si capacitatea regenerativa a acestora:-

3) Capacitatea de absorbtie a mediului, cu atenţie deosebită pentru:

       a) zonele umede: nu este cazul,

       b) zonele costiere: nu este cazul,

       c) zonele montane si împădurite: nu este cazul,

       d) parcurile si rezervaţiile naturale: nu este cazul,

e) ariile clasificate sau zonele protejate prin legislaţia in vigoare cum sunt: zone de protecţie a faunei piscicole, bazine piscicole naturale şi bazine piscicole amenajate etc: nu este cazul;

 f) zonele de protecţie speciala, mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional – Secţiunea a III-a – zone

protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

g) ariile in care standardele de calitate a mediului stabilite de legislaţie au fost deja depăşite: -

h) ariile dens populate: nu este cazul;

      i) peisaje cu semnificaţie istorica, culturala si arheologica: nu este cazul.

**3) Caracteristicile impactului potenţial:**

1) Extinderea impactului: aria geografica si numărul de persoane afectate: nu este cazul

2) Natura transfrontaliera a impactului: nu este cazul;

3) Mărimea si complexitatea impactului: in perioada de execuţie şi implementare a proiectului impactul asupra factorilor de mediu va fi nesemnificativ daca se vor respecta masurile  privind protecţia factorilor de mediu impuse prin proiect (prezentate in memoriul tehnic, care stă la baza deciziei);

4) Probabilitatea impactului: nesemnificativa;

5) Durata, frecventa si reversibilitatea impactului: nu este cazul.

**II. Motivele care au stat la baza luarii deciziei etapei de incadrare in procedura de evaluare adecvata sunt urmatoarele:** proiectul propus nu intră sub incidenţa art. 28 din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.

**III.** **Conditiile de realizare a proiectului** **sunt**:

- Investiţia se va realiza cu respectarea proiectului tehnic elaborat potrivit legii, a memoriului tehnic intocmit conform prevederilor Ordinului nr. 135/2010, completat cu informaţiile cuprinse în Ordinul nr. 19/2010, a legislaţiei de mediu in vigoare si a menţiunilor din Certificatul de Urbanism nr. 1021/17.03.2016, emis de Primăria Municipiului Timisoara.

- La executarea lucrărilor se vor respecta normele legale în vigoare:

* Aviz de amplasament favorabil nr. 336/19.04.2016, emis de Enel Distributie Banat SA;
* Aviz de principiul nr. 367/18.04.2016, emis de Primaria Timisoara, Directia de Mediu;
* Aviz de principiul nr. 343/18.04.2016, emis de Primaria Timisoara, Directia Tehnica;
* Acord de principiu nr. 20-T-2016, emis de CFR SA – Sucursala Regionala CF Timisoara;
* extras CF nr. 405211, emis de OCPI Timis.

- Lucrările se vor desfăşura cu respectarea condiţiilor tehnice si a regimului juridic prevăzute prin actele de reglementare prealabile, emise de alte autoritati;

- La terminarea lucrarilor, constructorul are obligatia sa reface domeniul public afectat in urma spargerii, iar refacerea domeniului public se va executa numai de catre o firma specializata in lucrari de drumuri;

-Refacerea sistemului rutier al partii carosabile si/sau a trotuarelor se va executa conform structurii rutiere existente;

-Dupa terminarea lucrarilor constructorul este obligat sa readuca carosabilul, trotuarele si zona verde la starea initiala;

- Nu se vor evacua nici un fel de deşeuri în alte locuri, decât în spaţiile special amenajate;

- Utilajele utilizate pe durata de realizare a lucrǎrilor, precum şi mijloacele de transport, vor avea o stare tehnicǎ corespunzǎtoare, astfel încât sǎ fie exclusǎ orice posibilitate de poluare a mediului inconjurator cu combustibil ori material lubrifiant direct sau indirect; la terminarea programului vor fi parcate pe o platformǎ de retragere utilaje, special amenajata;

- Nu se vor deteriora zonele învecinate perimetrului de desfǎşurare a lucrǎrilor;

– In perioada de execuţie a lucrărilor vor fi stabilite zone de parcare a autovehiculelor si a utilajelor utilizate;

- Se vor lua masuri pentru evitarea poluării accidentale a factorilor de mediu pe toata durata execuţiei lucrărilor şi implementării proiectului;

- Se vor lua măsuri de reducere a nivelului încărcării atmosferice cu pulberi la depozitarea pamantului rezultat din excavare;

- Evitarea pierderilor de materiale si substanţe cu potenţial poluant in vederea eliminării poluării accidentale a apelor de suprafaţa si a apelor subterane;

– In cazul poluării accidentale a solului cu produse petroliere si uleiuri minerale de la vehiculele grele si de la echipamentele mobile se va proceda imediat la utilizarea materialelor absorbante, la decopertarea solului contaminat, stocarea temporară a deşeurilor rezultate şi a solului decopertat în recipienţi adecvaţi, şi tratarea de către firme specializate;

- Se interzic lucrările de întreţinere si reparaţii la utilajele si mijloacele de transport in cadrul obiectivului de investiţii (acestea se vor realiza numai prin unitati specializate autorizate);

- Lucrările vor fi executate fara a produce disconfort locuitorilor prin generarea de noxe, praf, zgomot si vibraţii;

- Respectarea prevederilor Legii 104/2011 privind calitatea aerului inconjurator;

-  Activităţile care produc mult praf vor fi reduse in perioadele cu vânt puternic sau se va proceda la umectarea suprafeţelor sau luarea altor măsuri (ex.împrejmuire cu panouri, acoperirea solului decopertat şi depozitat temporar, etc.) în vederea reducerii dispersiei pulberilor în suspensie în atmosferă;

- Este interzisă parasirea incintei organizării de şantier cu mijloacele de transport cu rotile/ caroseria autovehiculelor incarcate de noroi, in vederea evitarii antrenarii acestuia pe drumurile publice ;

- Materialele fine (pamant, balast, nisip) se vor transporta in autovehicule prevăzute cu prelate pentru împiedicarea imprastierii acestora pe partea carosabila;

- Nuse va degrada mediul natural sau amenajat, prin depozitari necontrolate de deseuri de orice fel;

- Managementul deşeurilor generate de lucrări va fi in conformitate cu legislaţia specifica de mediu  si va fi in responsabilitatea titularului de proiect cat si a operatorului care realizează lucrările;

- Se vor realiza spatii special amenajate pentru colectarea selectiva a tuturor categoriilor de deşeuri produse (deşeuri inerte, deşeuri de ambalaje, deşeuri metalice etc.), in conformitate cu prevederile Legii nr. 211/ 2011 privind regimul deşeurilor;

- deseurilor nevalorificabile vor fi predate catre unitati specializate autorizate;

- Se va respecta nivelul de zgomot maxim admis conform – STAS 10009/1988 privind “Acustica in constructii. Acustica urbana” – limitele admisibile ale nivelului de zgomot;

- Se vor verifica periodic utilajele si mijloacele de transport in ceea ce priveşte nivelul de emisii de monoxid de carbon si a altor gaze de eşapament, de zgomot, si se vor pune in funcţiune numai cele care corespund cerinţelor tehnice; se vor evita pierderile de carburanţi sau lubrefianţi la staţionarea utilajelor;

- Alimentarea cu carburanţi, repararea si întreţinerea mijloacelor de transport si a utilajelor folosite pe şantier se va face numai la societati specializate si autorizate;

- Pe parcursul executarii lucrarilor nu se vor taia arbori/copaci.

**Prezentul act este valabil pe toată perioada punerii în aplicare a proiectului, în condiţiile în care nu intervin modificări ale datelor care au stat la baza emiterii acestuia.**

***Titularul proiectului are obligaţia de a notifica in scris autoritatea pentru protecţia mediului despre orice modificare sau extindere a proiectului survenita după emiterea deciziei etapei de încadrare, APM Timiş urmând a aplica in mod corespunzător, in aceasta situaţie prevederile art. 22 alin(3) din HG nr. 445/2009.***

Prezentul act nu exonerează de răspundere titularul, proiectantul si/sau constructorul in cazul producerii unor accidente in timpul execuţiei lucrărilor sau exploatării acestora.

**Nerespectarea prevederilor prezentei decizii a APM Timiş atrage după sine suspendarea şi/sau anularea acesteia, după caz, conform prevederilor legale.**

***Prezenta decizie poate fi contestată în conformitate cu prevederile H.G. nr. 445/2009 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.***

**DIRECTOR EXECUTIV,**

**Gabriela Mariana LAMBRINO**

**SEF SERVICIU**

**AVIZE, ACORDURI, AUTORIZATII,**

**Camelia MUSTE**

**INTOCMIT,**

**Loredana CIOCARLIE**